Læs det fulde svar... EuroPark Parkeringskontrol er et privat parkeringsselskab og arbejder derfor ikke ud fra de samme regler som det offentlige.
Hvis du parkerer på en privat parkeringsplads, er det ejeren af pladsen, der bestemmer, hvilke bestemmelser der skal være gældende for parkering på parkeringspladsen. EuroPark Parkeringskontrol opererer under privatretlige regler. Nogle af de mest almindelige regler for parkering er at: Parkering er tidsbegrænset ved brug af p-skive, hvilket betyder at p-skiven skal angive ankomsttidspunktet, samt være aflæselig ved p-vagtens kontrol. Betalingsparkering, hvor der skal købes en p-billet ved de på parkeringspladsen opstillede automater, eller via APCOA FLOW/Easypark, hvor der i forbindelse med registrering skal indtastes registreringsnummer (nummerplade) og områdekode. Parkering er betinget af, at der i køretøjets frontrude skal være en gyldig p-tilladelse eller et gæstekort udstedt af EuroPark Parkeringskontrol eller APCOA PARKING. Der skal foretages en digital registrering af det parkerede køretøjs registreringsnummer (nummerplade) for at få en gyldig parkeringstilladelse. Parkering skal ske indenfor afmærket bås. Parkering kun kan ske med gyldigt handicapkort. * Parkeringsforbud. Der bliver i samarbejde med ejeren af parkeringspladsen udarbejdet og opsat skilte, der informerer om bestemmelserne på pladsen mht. til parkering. Hjemlen for udstedelse af kontrolgebyret beror på rent aftalemæssige forhold. Det er således, at når parkanten kører ind på en privat parkeringsplads, hvor der ved skiltningen er oplyst regler og vilkår for parkeringen, anses parkanten for, at have accepteret disse regler og vilkår for parkeringen, således at der er indgået en aftale mellem parkanten og APCOA PARKING Danmark A/S som administrerer parkeringspladsen. Det er EuroPark Parkeringskontrol, der udfører kontrollen. Af skiltningen fremgår det bl.a., at ved parkering accepteres det, at ved parkering i strid med de opslåede regler, kan der pålægges et kontrolgebyr. Den aftaleretlige hjemmel herfor findes i Aftaleloven § 1. Færdselslovens bestemmelser der vedrører parkering, gælder ikke når der parkeres på private parkeringspladser, hvilket er fastslået retspraksis.
* Bemærk, fremgår der ingen særlige regler af handikapskilte, skal parkeringspladsens øvrige skiltede regler følges, dvs. parkering kan ske med gyldigt handikapkort og mod betaling eller med gyldig p-tilladelse osv.